9. ΒΑΣΙΛΙΚΟΝ ΔΙΑΤΑΓΜΑ της 2/12 Αυγ. 1937 Περί εφοδιασμού δια γραμματοκιβωτίων των λεωφορείων υπεραστικών γραμμών. Έχοντες υπ’ όψει το άρθρ. 15 του υπ’ αριθ. 412/1936 Α.Νόμου «περί της δια μηχανοκινήτων μέσων εκμεταλλεύσεως υπεραστικών οδικών συγκοινωνιών», προτάσει των Ημετέρων επί των Σιδηροδρόμων και Αυτοκινήτων και ΤΤΤ Υπουργών, μετά γνώμην του Συμβουλίου Επικρατείας διατυπωθείσαν εν τω υπ’ αριθ. 299 ε.ε. πρακτικώ αυτού, απεφασίσαμεν και διατάσσομεν. Άρθρ.1.-1.Κάτοχος αυτοκινήτου εκτελούντος υπεραστικήν συγκοινωνίαν μη αναρτών επ’ αυτού τα συμφώνως τω άρθρ. 15 παρ. 1 του υπ’ αριθ. 412/ 1936 Α. Νόμου καθοριζόμενα γραμματοκιβώτια, τιμωρείται δι’ αφαιρέσεως της αδείας κυκλοφορίας του αυτοκινήτου του ως και της ειδικής αδείας αυτού μέχρι συμμορφώσεώς του κατόπιν αποφάσεως του Υπουργού Σιδηροδρόμων και Αυτοκινήτων. 21.Ζ.α.8-9 Κοινά Ταμεία Εκμεταλλεύσεως Λεωφορείων (ΚΤΕΛ) 2.Κάτοχος αυτοκινήτου υπεραστικής συγκοινωνίας μη δεχόμενος την κατάθεσιν αλληλογραφίας εντός των γραμματοκιβωτίων των λεωφορείων αυτοκινήτων ή τας ταχυδρομικάς αποστολάς περί ων η παρ. 2 του άρθρ. 15 του ως άνω Α. Νόμου ή οπωσδήποτε παρακωλύων την εξυπηρέτησιν του Ταχυδρομείου και του Κοινού είτε κατά την παραλαβήν του ταχυδρομείου εις τους διαφόρους σταθμούς της διαδρομής του αυτοκινήτου είτε κατά την παράδοσιν αυτού εις τα Ταχυδρομικά όργανα, ή οπωσδήποτε μη εξυπηρετών τον σκοπόν του Ταχυδρομείου δια των αυτοκινήτων του τιμωρείται δια προστίμου (200-1.000 δραχμών) εν υποτροπή δε δια προστίμου (1.500 δραχμών) και αφαιρέσεως της αδείας κυκλοφορίας και ειδικής τοιαύτης του αυτοκινήτου του μέχρι 30 ημερών κατόπιν ανεκκλήτου αποφάσεως του Υπουργού των Σιδηροδρόμων και Αυτοκινήτων ή του αρμοδίου Γεν. Διοικητού. Οδηγός αυτοκινήτου υποπίπτων εις τας ως άνω παραβάσεις τιμωρείται δια προστίμου (100-500 δραχμών) εν υποτροπή δε δια προστίμου (500 δραχμών) και στερήσεως της αδείας εξασκήσεως επαγγέλματός του μέχρι 2 μηνών κατόπιν ανεκκλήτου αποφάσεως του Υπουργού των Σιδηροδρόμων και Αυτοκινήτων ή του αρμοδίου Γεν. Διοικητού. 3.Ο υποπίπτων εις ανωμαλίαν εν τη διαχειρίσει της παραδιδομένης αυτώ αλληλογραφίας κάτοχος αυτοκινήτου ή οδηγός αυτοκινήτου υπεραστικής οδικής συγκοινωνίας εφ’ όσον δεν συντρέχει περίπτωσις επιβολής βαρυτέρας ποινής τιμωρείται δια προστίμου (200-1.000 δραχμών) εν υποτροπή δε δια προστίμου (1.000 δραχμών) και στερήσεως της αδείας κυκλοφορίας του αυτοκινήτου και της ειδικής τοιαύτης ή της αδείας ικανότητος οδηγού μέχρι 2 μηνών κατόπιν ανεκκλήτου αποφάσεως του Υπουργού των Σιδηροδρόμων και Αυτοκινήτων ή του αρμοδίου Γεν. Διοικητού. 4.Κάτοχος αυτοκινήτου υπεραστικής συγκοινωνίας ή οδηγός αυτοκινήτου παραβαίνων τον κανονισμόν περί ου η παρ. 6 του άρθρ. 15 του υπ’ αριθ. 412/1936 ως άνω Α.Νόμου τιμωρείται δια προστίμου (100-1.000 δραχμών). 5.Αι ως άνω παραβάσεις βεβαιούνται είτε υπό των Αστυνομικών οργάνων είτε υπό των Ταχυδρομικών οργάνων είτε υπό υπαλλήλων του Υπουργείου Σιδηροδρόμων και Αυτοκινήτων των εξασκούντων τον έλεγχο και Αστυνομικήν επίβλεψιν επί των αυτοκινήτων είτε υπό οργάνων περί ων το άρθρ. 18 του υπ’ αριθ. 412/1936 Α. Νόμου «περί της δια μηχανοκινήτων μέσων εκμεταλλεύσεως υπεραστικών οδικών συγκοινωνιών». 6.Αι ως άνω χρηματικαί ποιναί επιβάλλονται υπό του Υπουργού των Σιδηροδρόμων και Αυτοκινήτων ή του αρμοδίου Γεν. Διοικητού ή του αρμοδίου Νομάρχου και εισπράττονται κατά τον περί εισπράξεως δημοσίων εσόδων νόμον.  Δια το μέτρον των χρηματικών ποινών βλ. άρθρ. 2 Ν. 110/1945 και άρθρ. 57 Ποιν. Κώδικος (τόμ. 8 σελ. 6 και 28). Άρθρ.2.-1.Εις περιπτώσεις καθυστερήσεως των δρομολογίων των αυτοκινήτων υπαιτιότητι των ταχυδρομικών οργάνων είτε ανωμαλίας κατά την παραλαβήν ή την παράδοσιν αυτοίς της αλληλογραφίας των ταχυδρομικών αποστολών είτε ανωμαλίας εν τη διαχειρίσει της παραδιδομένης αυτοίς αλληλογραφίας είτε μη εξυπηρετήσεως του Κοινού υπαιτιότητι των ταχυδρομικών οργάνων, είτε μη συμμορφώσεως τούτων προς τον υπηρεσιακόν κανονισμόν περί ου η παρ. 6 του άρθρ. 15 του υπ’ αριθ. 412/1936 ως άνω Α. Νόμου, ταύτα τιμωρούνται αναλόγως της βαρύτητος της παραβάσεως συμφώνως προς τας περί πειθαρχικού ελέγχου διατάξεις του Νόμ. 3811 ως αύται ετροποποιήθησαν δια μεταγενεστέρων Νόμων. 2.Αι παραβάσεις των ταχυδρομικών οργάνων δύνανται να βεβαιώνται και υπό της αρμοδίας υπηρεσίας του Υπουργείου Σιδηροδρόμων και Αυτοκινήτων, ήτις ειδοποιεί περί τούτου την Διεύθυνσιν ΤΤΤ δια την επιβολήν των κατά την προηγουμένην παράγραφον κυρώσεων κατά του οργάνου της ταχυδρομικής υπηρεσίας. Εις τον αυτόν Υπουργόν ανατίθεμεν την δημοσίευσιν και εκτέλεσιν του παρόντος Δ/τος. 